**OBRAZLOŽENJE POLUGODIŠNJEG IZVJEŠTAJA O IZVRŠENJU**

**PRORAČUNA OPĆINE KLINČA SELA**

**ZA 01.01.-30.06.2021. GODINE**

**Obrazloženje ostvarenja prihoda i primitaka po ekonomskoj klasifikaciji**

Prihodi poslovanja u izvještajnom razdoblju od 01.01.-30.06.2021. godine ostvareni su u iznosu od 5.776.614,93 kn što je 24,68 % od planiranih prihoda za 2021. godinu, a za 1,6% više u odnosu na ostvarenje tih prihode za isto razdoblje 2020 godine.

Prihodi od poreza i prireza na dohodak (račun 611) ostvareni su u izvještajnom razdoblju sa 38,11% u odnosu na planirane za 2021. godinu, a za 13,34 % manje u odnosu na isto razdoblje 2020. godine, a iznose 4.117.894,52 kn. Smanjenje je kod prihoda od poreza i prireza na dohodak od kapitala i znatno su se povećali povrati poreza po godišnjoj prijava koji iznose 1.916.555,54.

Prihodi od poreza na imovinu (račun 613) iznose 534.906,83 kn što je za 39,62% od planiranih prihoda za 2021. godinu, a za 134,13 % više u odnosu na isto razdoblje 2020. godine iz razloga jer su se znatno povećali prihodi od poreza na promet nekretnina.

Prihodi od poreza na robu i usluge (račun 614) u izvještajnom razdoblju ostvarili su se sa 17,68 % od planiranih za 2021 godinu, odnosno u iznosu od 10.785,92 kn. Ovi prihodi manji su za 46,49 % u odnosu na te prihode za isto razdoblje 2020. godine.

Pomoći proračunu iz drugih proračuna (račun 633) u izvještajnom razdoblju iznose 363.944,30 kn što je 11,06 % od planiranih prihoda za 2021. godinu i za 15,23% više u odnosu na isto razdoblje 2020. godine. Znatno su povećani prihodi od kapitalne pomoći iz drugih proračuna što se odnosi na kapitalnu pomoć iz Županijskog proračuna za asfaltiranje cesta.

Pomoći iz državnog proračuna temeljem prijenosa EU sredstava (konto 638) u ovom izvještajnom razdoblju iznose 439.863,98 kn, a odnose se na sredstva za rekonstrukciju ceste Beter-Repišće.

Prihodi od financijske imovine (račun 641) u izvještajnom razdoblju ostvarili su se u iznosu od 3.123,97 kn, a odnose se na prihode od kamata.

Prihodi od nefinancijske imovine (račun 642) u izvještajnom razdoblju ostvarili su se u iznosu od 43.938,16 kn što je 36,31% u odnosu na godišnji plan za 2021. godinu. Ovi prihodi ostvarili su se za 11,88% manje u odnosu na 2020. godinu zbog smanjenja prihoda od nefinancijske imovine, koji se odnose na naknadu za zadržavanje nezakonito izgrađene zgrade u prostoru.

Prihod od upravnih i administrativnih pristojbi (račun 651) u izvještajnom razdoblju ostvario se u ukupnom iznosu od 1.478.22 kn.

Prihodi po posebnim propisima (račun 652) u izvještajnom razdoblju ostvarili su se u iznosu od 156.321,10 kn što je za 2,08 % više u odnosu na te prihode za isto razdoblje 2020. godine zbog povećanja prihoda od vodnog i šumskog doprinosa.

Prihod od komunalnog doprinosa i naknada (račun 653) u izvještajnom razdoblju ostvario se u iznosu od 104.157,93 kn što je za 36,28 % manje u odnosu na taj prihod za isto razdoblje 2020. godine, jer se smanjili prihodi od komunalnog doprinosa.

Prihod od kazni i upravnih mjera (račun 681) u ovom izvještajnom razdoblju iznose 200,00 kn.

**Obrazloženje izvršenja rashoda prema programskoj klasifikaciji**

U izvještajnom razdoblju 1.1.-30.06.2021. godine rashodi i izdaci iznose 6.222.593,74 kn što je 21,91% od planiranih za 2021. godinu.

**Program 1000 Predstavnička tijela**

U ovom programu ukupno izvršeni rashodi za izvještajno razdoblje iznose 313.237,64 kn odnosno 62,65 % od planiranih rashoda unutar ovog programa za 2021 godinu. Ovi rashodi odnose se na naknade članovima Općinskog vijeća i Mjesnih odbora te naknade članovima Povjerenstva za održane sjednice. Najviše sredstva utrošeno je naknade biračkim odborima i povjerenstvu za održane lokalne izbore.

Cilj ovog programa bio je omogućiti efikasan rad predstavničkog tijela, povjerenstava i ostalih radnih tijela, što je i provedeno, a pokazatelj toga je broj održanih sjednica ,povjerenstava i odbora.

**Program 2000 Poslovanje načelnika i jedinstvenog upravnog odjela za poslove lokalne samouprave**

Ukupno izvršeni rashodi u ovom programu za izvještajno razdoblje iznose 1.726.895,23 kn odnosno 17,64% u odnosu na plana za 2021. godinu.

Ovaj program čine slijedeće aktivnosti i kapitalni projekti :

A200001 Stručni , administrativni i tehnički poslovi 1.285.907,38 kn

A200002 Održavanje zgrada, opreme i prijevoznih sredstava 106.539,73 kn

A200003 Poljoprivreda i elementarne nepogode 74.856,68 kn A200005 Poticanje poduzetništva i obrtništva 48.541,44 kn

K200004 Informatizacija i oprema 19.125,00 kn

K200005 Izgradnja i dodatna ulaganja na građevinskim objektima 191.925,00 kn

Kroz aktivnost Stručni i administrativni poslovi financiraju se rashodi za plaće zaposlenih , rashodi vezani uz redovno poslovanje Općine ( energija, uredski materijal, komunalne usluge, usluge promidžbe i informiranja, intelektualne usluge i dr.).

Cilj ovog programa je veća učinkovitost lokalne samouprave, a pokazatelj uspješnosti poslovanja je broj riješenih predmeta i broj izdanih rješenja.

Za aktivnost Poljoprivreda i elementarne nepogode u ovom izvještajnom razdoblju rashodi iznose 74.856,68 kn. Rashodi za subvencije poljoprivrednicima iznose 70.393,08 kn.

Za održavanje zgrada, opreme i prijevoznih sredstava utrošeno je 106.539,73 kn, a za subvencije obrtnicima i trgovačkim društvima 48.541,44 kn te za kapitalni projekt Informatizacija i oprema u ovom izvještajnom razdoblju utrošena su sredstva u iznosu od 19.125,00 kn.

Unutar kapitalnog projekta: Izgradnja i dodatna ulaganja na građevinskim objektima utrošena su sredstva u iznosu od 191.925,00 kn (izrada projektne dokumentacije, izmjene prostornog plana i drugo)

**Program 3000 Socijalna skrb**

Ukupnu izvršeni rashodi za izvještajno razdoblje u ovom programu iznose 1.518.822,41 kn što je 48,45% od planiranih rashoda unutar ovog programa za 2021. godinu. Najviše sredstava utrošeno je za sufinanciranje boravka djece u vrtićima i financiranje „Male škole“ što iznosi 906.052,00 kn, te za sufinanciranje cijene prijevoza učenika srednjih škola i studenata te prijevoza putnika u iznosu od 238.025,16 kn, sufinanciranje produženog boravka djece u školi u iznosu od 147.411,94 kn. Kroz ovaj program daju se i pomoći obiteljima, sredstva za troškove stanovanja i ogrjev za primatelje zajamčene minimalne naknade, naknade za opremu novorođene djece, sufinanciranje nabave radnih bilježnica i subvencije za prehranu učenika osnovne škole.

Također kroz ovaj program sufinancira se prijevoz invalidnih osoba, te daje stipendije studentima te božićnice i uskrsnice za umirovljenike.

Kroz ovaj program realizirane su pomoći obiteljima, invalidima, učenicima, studentima i primateljima zajamčene minimalne naknade. Općina je u razdoblju 01.01-30.06.2021. godine isplatila pomoći za 5 korisnika, pomoći za opremu novorođene djece dodijeljene su za 27 djece. Općina je sufinancirala boravak djece u vrtićima za 134 djece, prijevoz za 129 učenika srednjih škola te produženi boravak za tri grupe u kojima je ukupno pedesetero djece.

**Program 4000 Odgoj, obrazovanje, kultura i šport**

Ukupno izvršeni rashodi za ovaj program u izvještajnom razdoblju iznose 524.407,50 kn. Od toga rashodi za kulturu 120.000,00 kn i šport 404.407,50 kn.

Sredstva za kulturu i sport dodjeljuju se Zajednicama koje ih temeljem natječaja raspoređuju svojim članicama.

Pored tih sredstava za redovno financiranje sporta, Općina izdvaja i sredstva za održavanje sportskih objekata i za nabavu opremu. Za tu namjenu u ovom razdoblju utrošena su sredstva u iznose od 199.318,50 kn.

Cilj ovog programa bio je razvoj kulture i športa na području Općine sa uključivanjem što većeg broja mladih u kulturne i športske programe, a kroz pomoći Osnovnoj školi cilj je poboljšanje kvalitete odgoja i obrazovanja djece.

**Program 5000 Pomoć udrugama, strankama i dr.**

U izvještajnom razdoblju za ovaj program izvršeni su rashodi u iznosu od 97.100,00 kn, a odnose se na:

-vjerske zajednice 20.000,00 kn

-udruge građana 70.000,00 kn

-političke stranke 7.100,00 kn

Cilj ovog programa je pomoć udrugama i političkih strankama za njihove aktivnosti. U razdoblju od 1.1.-30.06.2021. godine Općina je dodijelila sredstava za 4 političke stranke i 2 udruge.

**Program 6000 Očuvanje javnog reda i sigurnosti**

U razdoblju 1.1.-30.06.2021. godine kroz ovaj program izvršeni su rashodi u iznosu od 158.272,43 kn što je 21,98% od planiranih za 2021. godinu, a odnose se na donacije VZO Klinča Sela ( 141.000,00 kn) i Civilnu zaštitu ( 17.272,43 kn).

Cilj ovog programa je zaštita ljudi i imovine od požara i drugih opasnosti. U ovom razdoblju 2021. godine bile su 13 intervencije od strane vatrogasaca što je pokazatelj aktivnosti Vatrogasne zajednice općine.

**Program 7000 Održavanje komunalne infrastrukture**

U okviru ovog programa za izvještajno razdoblje izvršeni su rashodi u iznosu od 1.309.687,29 kn što iznosi 35,98% od planiranih rashoda za ovaj program u 2021. godini. Najviše sredstava utrošeno je za održavanje nerazvrstanih cesta i šumskih putova (922.045,70 kn). Preostala sredstva utrošena su za održavanje groblja (215.316,50 kn), održavanje javnih površina (97.246,87 kn) i za održavanje javne rasvjete (75.078,22 kn).

Cilj ovog programa je poboljšati komunalnu infrastrukturu, odnosno osigurati veću sigurnost u prometu kroz održavanje cesta i javne rasvjete. U prvih šest mjeseci 2021. godine utrošeno je 1600 m3 kamenog materijal za navoz nerazvrstanih cesta i pokošeno je 50 903 m2 javnih površina što je pokazatelj uspješnosti ovog programa.

**Program 8000 Izgradnja komunalne infrastrukture**

U okviru ovog programa izvršeni su rashodi u iznosu od 387.135,86 kn , a odnose se na rashode za izgradnju javne rasvjete 157.472,00 i izgradnju i asfaltiranje cesta , nogostupa i prilaza groblju u iznosu od 229.663,86 kn.

Cilj ovog programa je izgradnja nove komunalne infrastruktura za poboljšanje uvjeta i kvalitete života.

**Program: 8001 Vodoopskrba i odvodnja**

Unutar ovog programa utrošena su sredstva u iznosu od 187.035,38 kn što je 10,74% od planiranih za 2021. godinu.

CILJ: Priključenje što većeg broja domaćinstava na opskrbu pitkom vodom i na sustav odvodnje otpadnih voda.

**POTRAŽIVANJA**

Na dan 30.06.2021. godine potraživanja za prihode poslovanja iznose 1.797.377,09 kn, a odnose se na:

-**potraživanja za poreze** (porez na kuća za odmor, porez na potrošnju alkoholnih i bezalkoholnih pića i porezu na tvrtku) 181.559,37 kn

-**potraživanja za prihode od imovine** (kamate na depozite po viđenju, zatezne kamate, naknade za koncesije, naknada za zadržavanje nezakonito izgrađene zgrade u prostoru i naknade za zakup i iznajmljivanje imovine) 465.640,87 kn

-**potraživanja za upravne i administrativne pristojbe, pristojbe po posebnim propisima i naknade** (doprinos za šume, grobna naknada,komunalna naknada, komunalni doprinos i ostali prihodi)

1.150.176,85 kn

**POTENCIJALNE OBVEZE PO SUDSKIM SPOROVIMA**

Općina vodi spor vezao uz prometnu nesreću u Klinča Selu gdje su tužitelji Renato Benda i Euroherc osiguranje d.d.. Potencijalne obveze Općine po tom sporu iznose 155.041,00 kn

**OBRAZLOŽENJE REZULTATA POSLOVANJA**

Općina je 2020. godinu završila sa viškom prihoda u iznosu od 2.843.900,59 kn. U razdoblju od 01.01. do 30.06.2021. ostvaren je manjak prihoda u iznosu od 445.978,81 kn, tako da smo ovo izvještajno razdoblje završili sa viškom prihoda u iznosu od 2.397.921,78 kn.

Klinča Sela, 08.10.2021.

PREDSJEDNICA

OPĆINSKOG VIJEĆA

OPĆINE KLINČA SELA

Gordana Juranko